Fetița de 3 ani, din Iași, care a fost spălată pe cap de mama ei cu o substanță toxică, la finalul lunii ianuarie, a murit. Ea se afla în moarte cerebrală de mai bine de trei săptămâni.
Minora a murit astăzi, la o lună după ce a fost spălată pe cap de mama ei cu o substanță toxică folosită la deparazitarea animalelor. Ea se afla în moarte cerebrală de mai bine de trei săptămâni, conform Spynews.
Atât minora de 3 ani, cât și sora ei, de 4 ani, din comuna Lungani, județul Iași, au ajuns la spital, în luna ianuarie, după ce au fost spălate pe cap cu substanța toxică, dar fata mai mare a fost salvată de medici, au reușit să o resusciteze la timp. Starea ei de sănătate este mai bună.
Un incident similar a avut loc, în decembrie 2023, în comuna Țândărei, județul Ialomița, când o bunică și-a splălat cei doi nepoți, de 2 și 5 ani, cu un insecticid pentu a-i scăpa de păduchi. Amândoi au ajuns la spital în stare gravă, iar, din păcate, copilul de 5 ani a murit.